CELEX: 62011TN0058
Language: et
Date: 2011-01-25 00:00:00
Title: Kohtuasi T-58/11 P: Michel Nolini 25. jaanuaril 2011 esitatud apellatsioonkaebus Avaliku Teenistuse Kohtu 1. detsembri 2010 . aasta otsuse peale kohtuasjas F-82/09: Nolin versus komisjon

19.3.2011   
            
            
               ET
            
            
               Euroopa Liidu Teataja
            
            
               C 89/23
            
         Michel Nolini 25. jaanuaril 2011 esitatud apellatsioonkaebus Avaliku Teenistuse Kohtu 1. detsembri 2010. aasta otsuse peale kohtuasjas F-82/09: Nolin versus komisjon
   (Kohtuasi T-58/11 P)
   2011/C 89/46
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Michel Nolin (Brüssel, Belgia) (esindajad: advokaadid S. Orlandi, A. Coolen, J.-N. Louis ja E. Marchal)
   
      Teine menetluspool: Euroopa Komisjon
   
      Apellatsioonkaebuse esitaja nõuded
   
   Apellant palub Üldkohtul:
   
               —
            
            
               tühistada Avaliku Teenistuse Kohtu 1. detsembri 2010. aasta otsus kohtuasjas F-82/09: Michel Nolin vs. komisjon;
            
         
               —
            
            
               ja tühistada Euroopa Komisjoni personali ja administratsiooni peadirektoraadi peadirektori 19. detsembri 2008. aasta otsus kustutada hageja poolt pärast personalieeskirjade artikli 29 lõike 1 punkti a alapunkti iii alusel palgaastmele AD 13 nimetamist kogutud teenete- ja eelispunktid;
            
         
               —
            
            
               mõista mõlema astme kohtukulud välja komisjonilt.
            
         
      Väited ja peamised argumendid
   
   Apellatsioonkaebuse toetuseks esitab apellant kaks väidet.
   
               1.
            
            
               Esimene väide käsitleb õiguspärasuse ja õiguskindluse põhimõtete rikkumist, sest Avaliku Teenistuse Kohus rikkus õigusnormi, otsustades, et komisjon võis ilma õigusliku aluseta tugineda vaidlustatud otsuses Euroopa Liidu personalieeskirjade artikli 45 lõike 1 üldiste rakendussätete üldisele ülesehitusele.
            
         
               2.
            
            
               Teine väide käsitleb diskrimineerimiskeelu põhimõtet, sest Avaliku Teenistuse Kohus rikkus õigusnormi, i) otsustades, et personali ja halduse peadirektoraadi peadirektoril oli kõrvalpädevus, mida talle ei olnud ametisse nimetava asutuse otsusega vastavalt personalieeskirjade artiklile 2 õiguspäraselt antud; ja ii) otsustades, et personalieeskirjade artiklite 29 ja 45 alusel edutatud ametnikud on pärast nende ametisse nimetamist või edutamist samas õiguslikus olukorras, ehkki nende olukord ei olnud identne ei menetluse ega ka ülesannete ja vastutusala osas.